LEVELEZŐ TAGOZAT – **gyakorlati jegy, vagy minősített aláírás esetén**

**Tantárgyi tematika és félévi követelményrendszer, MAO1120L**

**Régi magyarországi irodalom II.**

**Féléves tematika:**

1. A félévi tematika s a követelmények ismertetése. A magyar reneszánsz két szakasza
2. A reformáció kora Magyarországon
3. A manierizmus és a barokk. Általános jellemzés
4. Janus Pannonius búcsúverse. Vízió az égi túlvilágról (*Ad animam suam*). A két költemény közös értelmezése
5. Balassi *Katonaének*ének kompozíciója
6. Bornemisza Péter búcsúverse és kísértetei
7. Zrínyi Miklós: *Peroratio* című költeményének és *Török áfium*ának elemzése
8. Pázmány Péter prédikációi
9. Magyar emlékírók a XVII. és XVIII. században
10. Bethlen Miklós *Önéletírás*a
11. Egy érdekes történelmi epizód és énekese. Gyöngyösi István és a *Murányi Vénus*
12. A XVIII. század énekköltészete (bújdosóénekek, kuruc költemények)
13. Mikes Kelemen: *Törökországi levelek.*
14. Zárthelyi dolgozat írása

Az egyes témák feldolgozása a konzultációk számának megfelelően oszlik meg. (Három konzultáció esetén: 1. konzultáción: 1-5. téma; 2. konzultáción: 6-10. téma; 3. konzultáción: 11 -13. téma és zárthelyi dolgozat írása.)

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke részidős képzésben a tantárgy konzultációs óraszámának egyharmada. Ennek túllépése esetén a félév nem értékelhető (TVSz 8.§ 1.).

**Félévi követelmény: gyakorlati jegy**

**Az értékelés módja, ütemezése:**

A hallgatók házi dolgozatot adnak be április 15-ig, vagy megegyezés szerinti időpontig.(Őszi félév esetén november 15-ig vagy megegyezés szerinti időpontig.) Címe: Rimay János költészete. A gyakorlati jegy megszerzésének másik feltétele: sikeres zárthelyi dolgozat írása az utolsó konzultáción.

***A félévközi ellenőrzések követelményei:***

A sikeres zárthelyi dolgozat megírásához a szemináriumon addig elhangzottak, a kijelölt memoriter s A magyar irodalom története (Akadémiai Kiadó, Bp., 1964) 1. és 2. kötetéből a következő szerzőkről szóló fejezetek ismerete szükséges: Janus Pannonius, Bornemisza Péter, Balassi Bálint, Pázmány Péter, Bethlen Miklós, Zrínyi Miklós.

**Az érdemjegy kialakításának módja:**

Az érdemjegy meghatározására vonatkozó értékelési rend a következő. A gyakorlati jegy kiszámítása a félév során szerzett részjegyek átlaga alapján történik egyszerű kerekítéssel. (5 tizedre végződő átlag esetén a jegyek súlyozása az oktató mérlegelése alapján történik.) Ha a félévi részjegyek közül bármelyik elégtelen, azaz nem javította a hallgató, akkor a gyakorlati jegy is elégtelen. A részjegyek javításának módját és idejét az oktató határozza meg, a hallgatóval egyeztetve. Gyakorlati jeggyel (félévközi jeggyel), minősített aláírással záruló számonkérés esetén az elégtelen érdemjegy javítását a vizsgaidőszakban egyszer kísérelheti meg a hallgató.

Nyíregyháza, 2019. szeptember

Dr. Antal Attila